|  |  |
| --- | --- |
|  |  Καλλιθέα 15/05/2025  |
| ΔιεύθυνσηΤηλ.Email | : Φορνέζη 2, ΤΚ 17675 Καλλιθέα: 210-9530910, 917 : i.kallithea.allazei@gmail.com | **Π ρ ο ς :**Τον Πρόεδρο του Δημοτικού Συμβουλίου Καλλιθέας(για την Ειδική Συνεδρίαση Λογοδοσίας της Δημοτικής Αρχής) |

**Θέμα: Ελεύθερες πρασιές-πεζοδρόμια στην πόλη μας.**

Αγαπητοί Συνάδελφοι της διοίκησης σε προηγούμενο Δημοτικό Συμβούλιο στα προ ημερήσιας θέματα θέσαμε το πολύ σοβαρό για εμάς θέμα «πρασιές» και ιδιαιτέρως στην κεντρική μας Λεωφόρο και μάλιστα στο κέντρο της πόλης!

 Σας ζητήσαμε να γίνει θέμα συζήτησης σε επόμενη συνεδρίαση Δ.Σ και σήμερα στα πλαίσια του Δημοτικού Συμβουλίου Λογοδοσίας επαναφέρουμε το θέμα εμείς προς συζήτηση.

 Το θέμα το κρίνουμε εμείς Σοβαρό Σημαντικό και Επείγον!

 Κατά την άποψή μας αφορά τη μελλοντική εικόνα της πόλης μας, το κίνδυνο υποβάθμισής της, καθώς και την υποβάθμιση της καθημερινότητας των συμπολιτών μας.

 Αναφέρομαι στις πρασιές της Λεωφ. Ελ. Βενιζέλου (Θησέως) και ιδιαιτέρως στο κέντρο της πόλης μας και όχι μόνο, γιατί «πρασιές» έχουμε και σε αρκετούς άλλους δρόμους.

Είναι γνωστό ότι η κεντρική μας Λεωφόρος είχε στο παρελθόν πρασιές- προκήπια, όμως εδώ και αρκετά χρόνια μετατράπηκαν σε πεζοδρόμια!

Τα πεζοδρόμια διαμορφώθηκαν και κατασκευάστηκαν από τη Δημοτική Αρχή μετά από συσκέψεις και τη σύμφωνη γνώμη των υπηρεσιών μας.

Πρόσφατα στο κέντρο της πόλης το «Λεώνιο» γηροκομείο στο (δημόσιο κτίριο του Μ.Τ.Ν.) που στεγαζόταν το παλαιό Δημαρχείο απέναντι από τον Άγιο Νικόλαο έκλεισε το «πεζοδρόμιο- πρασιά» με μάντρα και μάλιστα ψηλή.

Θέλω να επισημάνω ότι το 2013 η δικηγόρος-νομική σύμβουλος του Δήμου μας κυρία Ραπτοπούλου σε γνωμοδότηση της μας επισημαίνει ότι τα «πεζοδρόμια-πρασιές» που έχουν αποδοθεί σε κοινή χρήση 30 χρόνια και πλέον ανήκουν στους πολίτες.

Επίσης σας ενημερώνω ότι το 2021 σε σύσκεψη της Διοίκησης μας με την Φορολογική Υπηρεσία και τη Δημοτική Αστυνομία οι προϊστάμενοι των υπηρεσιών, μας εισηγήθηκαν να επιβάλουμε τέλη κατάληψης πεζοδρομίων στις «πρασιές- πεζοδρόμια» όπως επιβάλλει ο Δήμος της Αθήνας, εμείς όμως τότε το αναβάλαμε λόγω πανδημίας covid 19 για αργότερα.

Θα ήθελα επίσης να επισημάνω-υπενθυμίσω ως παράδειγμα, ότι όταν κατασκευάζαμε τα πεζοδρόμια της Λεωφ. Θησέως στο κτίριο (μονοκατοικία) κάτω από τα γραφεία του Κ.Κ.Ε. Θησέως και Καστελορίζου δεν μας είχε επιτραπεί η κατασκευή του πεζοδρομίου για να μην αποκτήσει ο Δήμος μας κυριότητα επί της πρασιάς.

Όλα αυτά τα χρόνια οι πολιτικές που εφαρμόζαμε ήταν πρόστιμα και αποξηλώσεις!

 Μπορώ να αναφερθώ σε αρκετά παραδείγματα που θυμάμαι, «Θράκα» - σουβλάκια (μονοκατοικία) 2,500 € πρόστιμο για ομπρέλες πακτωμένες επί της πρασιάς και αποξήλωση.

Αποξήλωση ομπρέλας επί της πρασιάς Σπάρτης και Θησέως σε καφέ.

Αποξηλώσεις στο παρκάκι «Τροπικάλ» στα Αιγυπτιακά καφέ για πακτωμένες τέντες.

Στο καφέ «Λουκουμάδες» Ρώτα και Θησέως πακτωμένες τέντες αποξήλωση.

Αποξήλωση κάθετης διαφανής τέντας σε καφέ («Τ. Μαύρακη») στη «στοά Καραντίνου» σήμερα φαρμακείο «Τουρίκης».

«Elias» ζαχαροπλαστείο-καφέ (μονοκατοικία) πεζοδρόμιο-πρασιά απέναντι από την Πλ. Τζιτζιφιών αποξήλωση.

«Κουκλί» – ψησταριά (μονοκατοικία) ακριβώς δίπλα στο «Λεώνιο» πρόστιμο στη πρασιά και αφαίρεση τραπεζοκαθισμάτων.

Ερώτημα 1ο : Πώς γίνεται την ίδια στιγμή δηλαδή συγχρόνως να επιτρέπετε το κλείσιμο του πεζοδρομίου με ψηλή-μάντρα στο κέντρο της πόλης κάτω από το παλιό δημαρχείο, «Λεώνιο» γηροκομείο και την ίδια στιγμή να κατασκευάζετε και να το διαφημίζετε το «πεζοδρόμιο-πρασιά» δηλαδή «ιδιωτικό χώρο» στην πολυκατοικία Θησέως 33 και Αριστογείτονος, μπροστά στο super market «Σκλαβενίτης»;

Για αυτό και αναφέρθηκα σε νέους φίλους και παλιούς γνώριμους!

 Ερώτημα 2ο : Πότε είσαστε νόμιμοι και πότε είσαστε παράνομοι;

 Ερώτημα 3ο : Τι μέτρα προτίθεστε να πάρετε;

Τέλος αγαπητοί Συνάδελφοι «πρασιά-προκήπιο» σημαίνει φύτευση κατά τα 2/3, χαμηλός μαντρότοιχος και όχι πλακάκια εμπορεύματα και τραπεζοκαθίσματα.

Σας ζητούμε να προβληματιστείτε και να πάρετε άμεσα μέτρα πριν είναι πολύ αργά για την πόλη μας!

 Η Δημοτικός Σύμβουλος της Δημοτικής Παράταξης

 «Η ΚΑΛΛΙΘΕΑ ΑΛΛΑΖΕΙ – ΔΗΜΗΤΡΗΣ ΚΑΡΝΑΒΟΣ»

 ΜΑΡΓΑΡΙΤΗ ΒΑΣΩ